Na podlagi 87. člena Stanovanjskega zakona (Uradni list RS, št. 69/03, 18/04 - ZVKSES, 47/06 - ZEN, 45/08 - ZVEtL, 57/08, 90/09 - odl. US, 56/11 - odl. US, 87/11, 62/10 - ZUPJS, 40/11 - ZUPJS-A, 40/12 - ZUJF, 14/17 - odl. US, 27/17, 59/19, 203/20 - ZIUPOPDVE, 189/20 - ZFRO, 90/21, 153/21, 18/23 - ZDU-1O, 77/23 - odl. US, 78/23 - ZUNPEOVE, 95/23 - ZIUOPZP, 131/23 - ZORZFS, 13/24, 18/24, 61/24, 7/25, 9/25, 57/25, 11/26), Pravilnika o oddaji javnih najemnih stanovanj v najem (Uradni list RS, št 92/25), Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 - ZUS-1, 126/07, 65/08, 8/10, 82/13 in 36/20 – ZZUSUDJZ, 61/20 - ZZUSUDJZ-A, 175/20 - ZIUOPDVE, 203/20 - ZIUPOPDVE, 3/22 - ZDeb, 85/25, 424/26 - skl. US), 6. člena Pravilnika o dodeljevanju najemnih stanovanj v najem mladim (Uradni vestnik Mestne občine Velenje, št. 10/21) in 24. člena Statuta Mestne občine Velenje (Uradni vestnik Mestne občine Velenje, št. 15/26 - UPB) Mestna občina Velenje, Titov trg 1, 3320 Velenje, objavlja

J A V N I  R A Z P I S 
ZA DODELITEV NAMENSKIH NAJEMNIH STANOVANJ V NAJEM MLADIM
I. PREDMET RAZPISA 
Mestna občina Velenje razpisuje oddajo naslednjih stanovanj v najem, namenjenih mladim posameznikom. 
	Zaporedna št.
	Naslov
	Št. stanovanja
	Nadstropje
	Površina (m2)
	Trenutna najemnina (EUR)

	1
	Cesta Simona Blatnika 1a
	45
	2
	 31,73 (33,24)
	168,95

	2
	Goriška cesta 49
	23
	3
	30,55 (34,01)
	150,59

	3
	Šalek 106
	54
	1
	35,40 (36,77)
	180,32


II. RAZPISNI POGOJI

Na razpis se lahko prijavijo polnoletni državljani Republike Slovenije s stalnim bivališčem na območju Mestne občine Velenje, ki izpolnjujejo naslednje pogoje:
· prosilec je mlad posameznik, ki v letu razpisa ne dopolni 30 let;  
· prosilec ima poravnane vse obveznosti (najemnino, obratovalne stroške in stroške sodnega postopka) iz morebitnega prejšnjega najemnega razmerja ali uporabe stanovanja v lasti Mestne občine Velenje;
· prosilec je v času javnega razpisa zaposlen, samozaposlen oziroma lahko z dohodninsko odločbo izkaže, da je v preteklem koledarskem letu prejemal dohodke iz drugega civilnega razmerja, kot so na primer avtorski honorarji ali dohodki iz podjemnih pogodb;
· kandidirajo lahko tudi prosilci, ki so se zaposlili ali samozaposlili šele v letu javnega razpisa oziroma v tem letu za svoje delo prejemajo redne dohodke iz drugega civilnega razmerja, pri čemer morajo svoje dohodke v letu javnega razpisa nedvoumno izkazati;
· prosilec mora izkazati minimalni mesečni dohodek v višini 76 % neto minimalne plače v Republiki Sloveniji za zadnje tri mesece pred mesecem oddaje vloge;
· prosilec ne sme presegati dohodkovnega in premoženjskega cenzusa, določenega za udeležence po veljavnem pravilniku, ki ureja dodeljevanje javnih najemnih stanovanj v najem:
· njegov osebni dohodek ne sme presegati 200 % povprečne neto plače v Republiki Sloveniji za leto 2025, kar znaša 3.204,10 EUR;
· ne sme biti lastnik premoženja, katerega vrednost presega 60 % vrednosti primernega stanovanja, kar znaša 33.004,80 EUR;
· ne glede na prejšnjo alinejo prosilec izpolnjuje pogoje tudi, če premoženjski cenzus presega zaradi lastništva nepremičnine, ki je iz objektivnih razlogov ne more uporabljati za stalno bivanje.
Prosilci morajo vložiti vlogo za točno določeno stanovanje, pri čemer lahko kandidirajo za eno ali več razpisanih stanovanj.
Za vsako stanovanje bo oblikovana prednostna lista. Stanovanje bo glede na število zbranih točk dodeljeno prvouvrščenemu upravičencu. V primeru enakega števila točk bo imel prednost prosilec, pri katerem najemnina predstavlja manjši delež  njegovega dohodka. Pri ugotavljanju dohodka se ne upoštevajo denarna socialna pomoč, varstveni dodatek in drugi morebitni socialni transferji. Če bodo prosilci tudi po navedenih merilih izenačeni, bo imel prednost prosilec z višjo stopnjo izobrazbe.
Prosilec, ki bo glede na število zbranih točk prvouvrščen na več prednostnih listah, bo lahko izbiral med stanovanji, za katera bo uvrščen na prvo mesto. Stanovanja, ki jih ne bo izbral, bodo ponujena naslednje uvrščenemu prosilcu na posamezni prednostni listi.
Ogledi stanovanj bodo možni v naslednjih terminih:

- stanovanje pod zaporedno številko 1 – 23. 9. 2026 od 09.00 do 09.45,
- stanovanje pod zaporedno številko 2 – 23. 9. 2026 od 10.00 do 10.45,
- stanovanje pod zaporedno številko 3 – 23. 9. 2026 od 11.00 do 11.45.
III. Prednostne kategorije prosilcev

Vloge prosilcev, ki bodo izpolnjevali razpisne pogoje, bodo točkovane po naslednjih kriterijih:
	Zap. št.
	Kriterij
	Opredelitev kriterija
	Točke

	1
	Izobrazba prosilca
	Prosilec ima doseženo vsaj 1. bolonjsko stopnjo.
	10

	2
	Vrsta zaposlitve
	Prosilec je bil v obdobju od 1. 1. 2025 do 31. 12. 2025 neprekinjeno v delovnem razmerju.
	10

	3
	Vrsta zaposlitve
	Prosilec je bil v obdobju od 1. 1. 2025 do 31. 12. 2025 v delovnem razmerju s prekinitvami oziroma je v tem obdobju prejemal dohodke na podlagi avtorskih ali podjemnih pogodb, kot normiranec, iz študentskega dela ali štipendije.
	5

	4
	Aktivno državljanstvo prosilca
	Prosilec je aktivno sodeloval pri najmanj dveh projektih ali programih aktivnega državljanstva v obdobju od leta 2025 do dneva objave razpisa (prostovoljno, humanitarno ali družbeno odgovorno delo oziroma aktivna participacija v organizacijah za mlade).
	10

	5
	Območje zaposlitve prosilca
	Prosilec je zaposlen v podjetju s sedežem na območju Mestne občine Velenje oziroma ima kot samostojni podjetnik registrirano dejavnost v Mestni občini Velenje.
	5

	6
	Talentiran prosilec
	Prosilec dosega povprečno oceno od 8 do 10 na dodiplomskem ali podiplomskem študiju ali se je v zadnjih treh letih uvrstil na 1., 2. ali 3. mesto na tekmovanju državnega, mednarodnega ali svetovnega ranga na glasbenem, športnem ali drugem predmetnem področju (npr. matematika, kemija) oziroma na področju raziskovalnih nalog.
	10


IV. K vlogi morajo prosilci priložiti naslednja dokazila:
· fotokopijo osebnega dokumenta;
· izjavo o resničnosti podatkov in verodostojnosti priloženih dokumentov (Priloga 1);

· izjavo o premoženjskem stanju prosilca (Priloga 2);

· izjavo, s katero prosilec dovoljuje vpogled v svoje osebne podatke pri drugih upravljavcih zbirk podatkov (Priloga 3);
· soglasje, s katerim prosilec dovoljuje javno objavo rezultatov razpisa (Priloga 4);
· izjavo o morebitnih neobdavčljivih dohodkih in prejemkih ter nazivih njihovih izplačevalcev, za leto 2025 (Priloga 5);

· dokazila o vseh izplačanih neto plačah v letu 2025 ali v letu razpisa, če v preteklem koledarskem letu ni imel dohodkov iz delovnega razmerja;
· izjavo, s katero prosilec dovoljuje vpogled v svoje osebne podatke pri drugih upravljavcih zbirk podatkov;

· potrdilo delodajalca o zaposlitvi;

· k točki 1 – diplomo oziroma potrdilo o diplomiranju;
· k točki 2 – dokazilo o neprekinjeni zaposlitvi v preteklem letu;
· k točki 3 – dokazilo o zaposlitvi s prekinitvami oziroma drugih oblikah dela v preteklem letu;
· k točki 4 – potrdilo organizacije o udeležbi v projektu ali programu aktivnega državljanstva;
· k točki 5 - potrdilo delodajalca o zaposlitvi ali izpisek iz AJPES-a;
Mestna občina Velenje lahko od prosilca zahteva dodatna dokazila o izpolnjevanju pogojev za najem stanovanja in preveri pravilnost ter resničnost predloženih dokazil. Če se ugotovi, da je prosilec navedel nepravilne in/ali neresnične podatke, se njegova vloga zavrne z upravnim aktom.
Če prosilec v letu 2025 ni bil zaposlen, zaposlil pa se je v letu 2026, mora predložiti zadnjo plačilno listo in potrdilo delodajalca o sklenjenem delovnem razmerju. Enako velja za prosilce, zaposlene v tujini. Če študent v letu 2025 ni opravljal študentskega dela, opravljal pa ga je v letu 2026, mora predložiti potrdilo študentskega servisa o prejetem neto dohodku v zadnjem mesecu pred objavo razpisa.
Samostojni podjetniki in normiranci, ki v letu 2025 še niso bili registrirani, registrirali pa so se v letu 2026, morajo predložiti kopije izdanih računov in dokazila o plačilu posameznega računa (bančni izpisek, iz katerega je razvidno plačilo) oziroma davčno potrjene račune ali kopijo knjige vezanih računov v primeru gotovinskega poslovanja, in sicer za obdobje od začetka leta 2026 do objave razpisa.

Kot priznani neto dohodek se upošteva davčna osnova, ki znaša 20 % celotnih prihodkov. Od posameznega prejetega dohodka (izdanega in plačanega računa) se tako odšteje 80 %, kar predstavlja stroške poslovanja.

V dohodek se ne vštevajo socialni transferji, kot so denarna socialna pomoč, izredna denarna socialna pomoč, varstveni dodatek, dodatek za pomoč in postrežbo ter drugi primerljivi socialni transferji.
Prosilec lahko predloži fotokopije zahtevanih dokumentov, Mestna občina Velenje pa si pridržuje pravico do vpogleda v njihove izvirnike. Prosilec mora vlogi priložiti tudi izjavo, s katero dovoljuje vpogled v svoje osebne podatke pri drugih upravljavcih zbirk podatkov.
Vloge z zahtevanimi dokazili je treba v razpisnem roku oddati na naslov:

Mestna občina Velenje, Titov trg 1, 3320 Velenje.

V. Razpisni postopek

Prosilci se prijavijo na razpis do vključno dne 5. 10. 2026
Prosilci se na razpis prijavijo s predpisanim obrazcem vloge, ki ga pridobijo in oddajo v vložišču Mestne občine Velenje, Titov trg 1, 3320 Velenje (pritličje), in sicer v ponedeljek in torek od 8. do 15. ure, v sredo od 8. do 17. ure in v petek od 8. do 13. ure. Obrazec vloge si lahko prosilci natisnejo tudi s spletne strani Mestne občine Velenje www. velenje.si. Prijave, ki ne bodo oddane na predpisanem obrazcu, ne bodo upoštevane.

Če je prijava poslana priporočeno po pošti, se za dan oddaje šteje dan oddaje pošiljke na pošto. Pri prijavi, poslani z navadno pošto, se za dan oddaje šteje dan, ko Mestna občina Velenje prejme pošiljko.
Prepozno prispele vloge bodo zavržene. Udeležencem razpisa, katerih vloge bodo nepopolne, bo Mestna občina Velenje določila rok za njihovo dopolnitev. Vloge, ki v predpisanem roku ne bodo dopolnjene, bodo zavržene s sklepom.
VI. Sprejem odločitve o oddaji stanovanja v najem 
Mestna občina Velenje izda odločbo o uvrstitvi oziroma ne uvrstitvi na seznam prosilcev po posameznih skupinah, ki izpolnjujejo pogoje za dodelitev stanovanj v najem. Zoper odločitev Mestne občine Velenje je dopustna pritožba na župana. Odločitev o pritožbi je dokončna. Sproženi upravni spori ne zadržijo objave seznama upravičencev, ki jim bodo zagotovljena stanovanja v najem in s tem tudi sklepanja najemnih pogodb.

Mestna občina Velenje lahko ustavi postopek razpisa za oddajo posameznega stanovanja v najem do sklenitve najemne pogodbe.

Vsa stanovanja se oddajajo neopremljena in za neprofitno najemnino. Najemnina za stanovanja se določi v skladu z veljavno zakonodajo za oblikovanje neprofitnih najemnin ter vsakokratnim sklepom Mestne občine Velenje o določitvi višine najemnine.

Najemno razmerje bo z izbranim prosilcem sklenjeno za določen čas 5 let. 

Najemnik stanovanja bo moral pred sprejemom ključev za oddano stanovanje poravnati varščino v višini treh mesečnih najemnin za najemno stanovanje.

Odločitev o oddaji stanovanja v najem bo v pisni obliki posredovana vsem prosilcem v roku 15 dni od opravljenega izbora.
VII. Objava razpisa

Ta razpis se objavi na spletni strani Mestne občine Velenje, informativno obvestilo o razpisu pa se objavi še v lokalnih medijih oziroma družbenih omrežjih.
Št.: 3520-0013/2021
Datum:   3. 9. 2026

